आतंकियों ने CRPF को फिर बनाया निशाना, जैश-ए-मोहम्मद से जुड़े 4 आतंकी गिरफ्तार
विशेष इनपुट पर कार्रवाई करते हुए अवंतीपोरा पुलिस ने 50RR और 110BN CRPF के साथ प्रतिबंधित आतंकवादी संगठन JeM से जुड़े 04 आतंकवादी सहयोगियों को गिरफ्तार किया।
Jammu Kashmir News: जम्मू-कश्मीर के श्रीनगर में आतंकियों ने एक बार फिर से CRPF के दल पर हमला किया है। आतंकियों के CRPF जवानों पर फायरिंग की खबर आ रही है। हालांकि, आतंकियों के हमले में सुरक्षाबल के सभी जवान सुरक्षित हैं। सुरक्षाबलों ने इलाके को घेर लिया है। वहीं पुलवामा के पंपोर इलाके में सुरक्षाबलों ने प्रतिबंधित आतंकवादी संगठन जैश-ए-मोहम्मद (जेईएम) से जुड़े 4 आतंकियों को गिरफ्तार किया है और उनके पास से हथियार और गोला-बारूद भी बरामद किया है। विशेष इनपुट पर कार्रवाई करते हुए अवंतीपोरा पुलिस ने 50RR और 110BN CRPF के साथ प्रतिबंधित आतंकवादी संगठन JeM से जुड़े 04 आतंकवादी सहयोगियों को गिरफ्तार किया। इनके कब्जे से आपत्तिजनक सामग्री, हथियार और गोला बारूद, पिस्तौल, हथगोला भी बरामद किया गया। 